વસંત ગજેરાની ધરપરકડના કેસમાં મોટો વળાંક આવ્યો છે અને ફરિયાદી પક્ષની ધારદાર દલીલને આધારે વસંત ગજેરાનાં પાંચ દિવસનાં રીમાન્ડ મંજૂર કર્યા છે. આગામી 27મી સુધી વસંત ગજેરાને પોલીસ લોકઅપમાં વિતાવવા પડશે.વસંતભાઇની ગુરુવારે બોગસ દસ્તાવેજવાળી જમીનની ખરીદીના પ્રકરણમાં વ્રજલાલ માલાણીની ફરિયાદના આધારે વસંતભાઈ ગજેરાની ધરપકડ કર્યા બાદ પોલીસે શુક્રવારે તેમને કોર્ટમાં રજૂ કર્યા હતાં. કોર્ટમાં જજે ફરિયાદ પક્ષનાં વકીલની ધારદાર દલીલને માન્ય રાખીને વસંત ગજેરાનાં પાંચ દિવસના રીમાન્ડ મંજૂર કર્યા હતાં. હીરા ઉદ્યોગ અને બાંધકામ ક્ષેત્રમાં આગવું નામ ધરાવતા વસંત ગજેરાની ધરપકડ બાદથી બિલ્ડર લોબી અને હીરાઉદ્યોગમાં ચર્ચાએ વેગ પકડયો છે. ગઈકાલે દિવસ દરમિયાન શહેરનાં ઉમરા પોલીસ સ્ટેશનની આજુબાજુ મોટામાથાઓનો જમાવડો જોવા મળ્યો હતો.